b'\n_START_ARTICLE_\nConacul Toroczkai-Betegh din C\xc3\xa2mpia Turzii\n_START_SECTION_\nIstoric\n_START_PARAGRAPH_\nCurtea castelului era \xc3\xaemprejmuit\xc4\x83 in partea dinspre drum cu un zid de c\xc4\x83r\xc4\x83mid\xc4\x83 \xc8\x99i piatr\xc4\x83, de-alungul c\xc4\x83ruia, \xc3\xaenspre interior, se aflau amplasate locuin\xc8\x9bele slujitorilor (\xe2\x80\x9cghiri\xc8\x99i\xe2\x80\x9d, cum li se spunea atunci)._NEWLINE_\xc3\x8en toamna anului 1944 (sept.-oct.1944) \xc3\xaen C\xc3\xa2mpia Turzii, aflat\xc4\x83 chiar pe linia frontului, au avut loc distrugeri importante, datorate opera\xc8\x9biunilor militare de r\xc4\x83zboi. Printre construc\xc8\x9biile care au avut de suferit \xc3\xaen timpul luptelor a fost si conacul Toroczkai-Betegh. Avariile, precum \xc8\x99i degradarea ulterioar\xc4\x83 a acestui castel abandonat de proprietar (zidurile au fost demantelate de c\xc4\x83tre localnici pentru nevoi utilitare) au fost cauzele distrugerii sale complete. Pe locul unde a fost castelul Toroczkai-Betegh se afl\xc4\x83 \xc3\xaen prezent bazinul mic al \xc8\x99trandului (construit \xc3\xaen anul 1973), iar fostele grajduri de l\xc3\xa2ng\xc4\x83 castel au fost transformate in anii comunismului \xc3\xaen sediu al Sta\xc8\x9biunii de Ma\xc8\x99ini \xc8\x99i Tractoare (SMT) (intrarea la SMT este pe str.Teilor, pe partea st\xc3\xa2ng\xc4\x83, spre Arie\xc8\x99, la intersec\xc8\x9bia cu strada \xc8\x98colii, pe locul unde strada Teilor face o cotitur\xc4\x83 de 90\xc2\xb0 spre strada \xc8\x98colii)._NEWLINE_Conacul a fost demolat \xc3\xaen 1947, materialele rezultate fiind folosite la ridicarea \xc8\x98colii Primare din cartierul S\xc3\xa2ncrai (str.Tudor Vladimirescu, col\xc8\x9b cu str.\xc8\x98colii).'